Source: http://www.legex.ro/Hotararea-7-2020-165087.aspx
Timestamp: 2020-06-01 19:22:36+00:00
Document Index: 35811510

Matched Legal Cases: ['articolul 113', 'articolul 1131', 'Articolul 1131', 'articolul 127', 'articolul 1271', 'Articolul 1271']

Hotărârea 7/2020 | Legislatie gratuita
Hotărârea Nr.7 din 02.04.2020
ACT PUBLICAT ÎN MONITORUL OFICIAL NR. 278 din 02 aprilie 2020
Camera Deputaţilor adoptă prezenta hotărâre. Articolul IRegulamentul Camerei Deputaţilor, aprobat prin Hotărârea Camerei Deputaţilor nr. 8/1994, republicat în Monitorul Oficial al României, Partea I, nr. 919 din 14 noiembrie 2019, se completează după cum urmează: 1. După articolul 113 se introduce un nou articol, articolul 1131, cu următorul cuprins: Articolul 1131 În situaţiile excepţionale prevăzute la art. 1271, procedura legislativă aplicabilă proiectelor de legi sau propunerilor legislative înscrise pe ordinea de zi este următoarea: a)preşedintele de şedinţă anunţă titlul iniţiativei legislative supuse dezbaterii; b)în cadrul dezbaterilor generale pot lua cuvântul 2 reprezentanţi ai fiecărui grup parlamentar anunţaţi în prealabil de către liderul grupului parlamentar, respectiv maximum 6 minute pentru fiecare grup parlamentar, precum şi un reprezentant al deputaţilor neafiliaţi pentru maximum 2 minute; c)în situaţia în care, după dezbaterile generale, se solicită retrimiterea iniţiativei legislative sau orice alte modificări la ordinea de zi, acestea se soluţionează de Comitetul liderilor grupurilor parlamentare, în timpul şedinţei de plen; această procedură se aplică până la implementarea unui sistem de vot prin mijloace electronice; d)în situaţia în care în timpul şedinţei de plen se solicită susţinerea unor amendamente, acestea se susţin într-o şedinţă a Comitetului liderilor grupurilor parlamentare, după încheierea dezbaterilor generale asupra fiecărui proiect; această procedură se aplică până la implementarea unui sistem de vot prin mijloace electronice; e)după încheierea dezbaterilor generale asupra fiecărei iniţiative legislative înscrise pe ordinea de zi urmează votul final. Această procedură de desfăşurare a votului final poate fi modificată de Comitetul liderilor grupurilor parlamentare. 2. După articolul 127 se introduce un nou articol, articolul 1271, cu următorul cuprins: Articolul 1271
(1) În situaţii excepţionale, constatate de către autorităţile abilitate, precum epidemiile, pandemiile, fenomenele naturale extreme, cutremure, actele de terorism şi alte situaţii care fac imposibilă prezenţa deputaţilor la sediul Camerei Deputaţilor, şedinţele Biroului permanent al Camerei Deputaţilor, ale Comitetului liderilor grupurilor parlamentare, şedinţele comisiilor de specialitate ale Camerei Deputaţilor, precum şi şedinţele plenului Camerei Deputaţilor se pot desfăşura prin mijloace electronice printr-o procedură aprobată de Biroul permanent al Camerei Deputaţilor.
(2) Decizia declarării unei asemenea situaţii excepţionale îi revine Biroului permanent al Camerei Deputaţilor, după consultarea Comitetului liderilor grupurilor parlamentare.
(3) În perioada prevăzută la alin. (1) se pot dezbate şi vota prin mijloace electronice doar actele normative care sunt strâns legate de situaţia excepţională. La propunerea comitetului liderilor se poate suplimenta ordinea de zi şi cu alte acte normative urgente. Articolul II Regulamentul Camerei Deputaţilor, aprobat prin Hotărârea Camerei Deputaţilor nr. 8/1994, republicat în Monitorul Oficial al României, Partea I, nr. 919 din 14 noiembrie 2019, cu completările aduse prin prezenta hotărâre, se va republica în Monitorul Oficial al României, Partea I, dându-se textelor o nouă numerotare. Această hotărâre a fost adoptată de Camera Deputaţilor în şedinţa din data de 2 aprilie 2020, cu respectarea art. 76 alin. (1) din Constituţia României, republicată.PREŞEDINTELE CAMEREI DEPUTAŢILORION-MARCEL CIOLACU
COMENTARII la Hotărârea 7/2020
Momentan nu exista niciun comentariu la Hotărârea 7 din 2020
Alte acte pe aceeaşi temă cu Hotărârea 7/2020